‘બચ્ચા ! તારું મનોબળ અને વનસ્પતિને કારણે તારી મા સારી થશે, બાકી ઈશ્વરની સહાયની વાત બધી પોકળ છે. માણસ પોતાના પુરુષાર્થથી જ કંઈક મેળવે છે, તેથી જ તો પરિશ્રમ કરવો પડે છે ને ! નહીં તો એની પર આશા રાખીને બેસીએ તો બધા આળસુ જ થઈ જઈએ ને !’ નારુ આ દલીલનો શો જવાબ આપે ? એ મૂંગો રહ્યો. સાંજે નારુ નદીના કાંપમાંથી કંઈક બનાવતો હતો અને ભિષ્મ પોતાની આવડતથી એ ઘાટને જાતજાતના રૂપ આપી નારુને સમજાવતો હતો. નારુ ખૂબ ખુશ હતો.